DA
L 205/66
Den Europæiske Unions Tidende
5.8.2022
3.
udpegning af eventuelle nye undersøgelser, der måtte være nødvendige for at påvise, at reparationskonstruktionen og de områder, der er omfattet af reparationskonstruktionen, er i overensstemmelse med det typecertificerin­ gsgrundlag og de gældende miljøbeskyttelseskrav, der er henvist til i typecertifikatet eller det supplerende typecertifikat, alt efter hvad der er relevant 4. udpegning af alle foreslåede ændringer af det typecertificeringsgrundlag, der er henvist til i typecertifikatet eller det supplerende typecertifikat, alt efter hvad der er relevant 5. angivelse af, hvorvidt alle certificeringsdata er blevet eller vil blive udarbejdet af ansøgeren alene eller på grundlag af en aftale med ejeren af typecertificeringsdataene.
21L.A.206
Påvisning af overensstemmelse
a) Ansøgeren om godkendelse af en større reparationskonstruktion skal påvise overensstemmelse med det gældende typecertificeringsgrundlag og de gældende miljøbeskyttelseskrav, som agenturet har fastlagt og meddelt ansøgeren i henhold til punkt 21L.B.201, og over for agenturet angive, på hvilken måde denne overensstemmelse er påvist.
b) Ansøgeren om en godkendelse af en større reparationskonstruktion forelægger agenturet registreret dokumentation for, hvilke måder for overensstemmelse der er anvendt, som skal indgå i overensstemmelsesdokumenterne i henhold til planen for påvisning af overensstemmelse.
c) Ved afprøvning og inspektioner med henblik på at påvise overensstemmelse i henhold til litra a) skal ansøgeren inden udførelsen af afprøvningen have verificeret og dokumenteret kontrollen af følgende: 1. for testobjektet, at: i)
materialer og processer er i behørig overensstemmelse med specifikationerne i den påtænkte typekonstruktion
ii) materiellets dele er i behørig overensstemmelse med tegningerne i den påtænkte typekonstruktion iii) fremstillingsprocesser, konstruktion og installation er i behørig overensstemmelse med de instrukser, der er angivet for den påtænkte typekonstruktion, og 2. det test- og måleudstyr, der er benyttet til afprøvningen, var fuldt ud egnet til formålet og behørigt kalibreret.
d) Prøveflyvninger med det formål at opnå godkendelse af en større reparationskonstruktion, skal udføres i overensstemmelse med de metoder, som agenturet har fastsat for sådanne prøveflyvninger.
Ansøgeren skal udføre alle de prøveflyvninger, der er nødvendige for at fastslå overensstemmelse med det gældende typecertificeringsgrundlag og de gældende miljøbeskyttelseskrav.
e) Ansøgeren om godkendelse af en større reparationskonstruktion skal give agenturet lov til at: 1. gennemgå alle data og oplysninger vedrørende påvisningen af overensstemmelse 2. være vidne til eller udføre enhver afprøvning eller inspektion, der udføres med henblik på påvisningen af overensstemmelse, og 3. foretage en fysisk inspektion af det reparerede materiel for at kontrollere konstruktionens overensstemmelse med typecertificeringsgrundlaget og de gældende miljøbeskyttelseskrav, hvis det anses for at være nødvendigt.
f) Når påvisningen af overensstemmelse er afsluttet, erklærer ansøgeren over for agenturet, at: 1. der er påvist overensstemmelse med det typecertificeringsgrundlag og de gældende miljøbeskyttelseskrav, som agenturet har fastlagt og meddelt ansøgeren i henhold til punkt 21L.B.201, jf. planen for påvisning af overensstemmelse, og 2. der ikke er påvist funktioner eller egenskaber, der betyder, at materiellet med reparationskonstruktionen ikke er miljøforeneligt, eller at det er usikkert til de former for anvendelse, hvortil der ansøges om certificering.